Imedrawen deg tedyant-a ay tessuddes Tesmilt n Umesni, Tuzzna d Tliɣwalt n Ugraw Aɣerfan Aɣelnaw, gren-d tiɣri i usdukkel n taddadanin n yisehwa n ubrid d-yettekken seg yiɣallen yemgerraden n tɣellist, imeẓla n umesten aɣarim d yimeẓla idawsanen i usbadu n tmuɣli tameẓrilawt ara d-yafen tifratin d timellilin i uqabel n « tremɣa n yibriden ».
I lmend n waya, gren-d tiɣri i useqdec n tesnatwilin timaynutin deg usefrey n yiɣermanen yellan deg umihi deg yibriden d usugget n tedwiin n usileɣ deg tallalt tamenzut.
Imedrawen wekkden-d daɣ ɣef tḍullit n useɣnew n wammasen isnajyanen « yemmuzzgen » deg wakk tiwilayin i tgermant d tamellilt mi ara d-ilin yisehwa n ubrid yernu, s waya, amagus ur t-ttawin ara seg usegnaf ɣer wayeḍ.
I usenqes n umḍan n yisehwa, yessefk ad tettwacegger tukci n tisemt i yiɣerbazen n tenhaṛt am wakken ay tessefk iɣerbazen-a ad sseqdacen ahilen itraren n usileɣ, ɣef wakken ay d-yenna udunemhal n taddadanin n Tmehla Tamatut n Umesten Aɣarim, Aknaner Achour Farouk.
Iger-d daɣ tiɣri i ucegger n wahilen n usileɣ n yinehhaṛen n yisakalen d yikamyunen, ladɣa wid ay yessawaḍen ifarisen imihawen.
Iḥettet-d daɣ umasay-a ɣef tḍullit n usejhed n usefqed atwilan n yimseddayen ay yessefken ad qadren tigna n tɣellist, am wakken ay d-yerna dakken yessefk ad ttwasqeɛden yibriden ɣef leḥsab n tegna tigraɣlanin, ladɣa deg wayen yerzan igalisen imi aya yessenqas s waṭas isehwa n ubrid.
kab_Latn kab_Latn kab_Latn kab_Latn kab_Latn kab_Latn